চলচ্চিত্ৰখনৰ আৰম্ভণিতে নৱাগত পৰিচালক তথা কাহিনীকাৰ শুভব্ৰতই (ইনদ্ৰনীল সেনগুপ্তা)ই সত্যজিত ৰায়ৰ প্ৰখ্যাত কথাছবি নায়কৰ পুনঃনিৰ্মাণৰ বাবে বাংলা অভিনেতা অৰুণ চেটাৰ্জী (প্ৰসেনজিত চেটাৰ্জী)ক প্ৰস্তাৱ আগবঢ়ায়। অৰুণে এই প্ৰস্তাৱ গ্ৰহণ কৰে আৰু ছবিখনৰ প্ৰযোজনা কৰাৰ দায়িত্ব লয়। শুভব্ৰতে নিজৰ প্ৰেয়সী শ্ৰীনন্দিতা/ শ্ৰীন (নন্দনা সেন)ক নায়িকাৰ চৰিত্ৰ ৰূপায়ন কৰিবৰ বাবে সন্মতি কৰোৱায়। চলচ্চিত্ৰখন নিৰ্মাণ কাৰ্য চলি থকাৰ সময়তে অৰুণ আৰু শ্ৰীনন্দিতা দুয়োৰে মাজত গভীৰ বন্ধুত্ব গঢ়ি উঠে। এদিন আৱেগিক হৈ অৰুণে শ্ৰীনন্দিতাক তেওঁৰ জীৱনৰ অতীতৰ কথা কিছুমান ব্যক্ত কৰে। এই আৱেগিক মূহুৰ্তটো ভিডিঅ’ কেমেৰাত আকস্মিকভাৱে ৰেকৰ্ড হৈ যায়। শুভ্ৰব্ৰতে এই ভিডিঅ’টো উদ্ধাৰ কৰে। শ্ৰীনন্দিতাৰ অজ্ঞতাৰ সুযোগ লৈ বোলছবিখনৰ প্ৰচাৰৰ বাবে ব্যৱহাৰ ভিডিঅ’টো শুভ্ৰব্ৰতে মিডিয়াৰ হাতত গটাই দিয়ে। শ্ৰীনন্দিতাই এই কথা জানিব পাৰি শুভ্ৰজিতৰ লগত নিজৰ সম্পৰ্ক ছেদ কৰি আঁতৰি যায়। অৰুণে এই ভিডিঅ’টোৰ ভয়াৱহতাৰ বিষয়ে জানি বোলছবিখনৰ কাম বন্ধ কৰে আৰু মুক্তি নিদিয়াৰ সিদ্ধান্ত লয়। অৰুণে পাছত জানিব পাৰে যে শ্ৰীনন্দিতাৰ এই কথাৰ লগত কোনো সম্পৰ্ক নাই। শেষ মূহুৰ্তত, শ্ৰীনন্দিতাই এখন ধাবাত অৰুণৰ বাবে এটা বাৰ্তা এৰি থৈ যায়। এই ধাবাখনতেই অৰুণ আৰু শ্ৰীনন্দিতা পূৰ্বতে লগ হৈছিল।


স্বীকৃতি
সংগীত
ট্ৰিভিয়া
কাহিনীৰ সাৰাংশ